|  |  |
| --- | --- |
|  | **2023** |
|  | ALTA IF FOTBALL – ÅRLIG MØTE 2023 |

|  |
| --- |
| **[årsberetning 2023]** |
| Alta – 19.02.2024 |



Saksliste

[1. Konstituering 2](#_Toc158886719)

[1.1 Godkjenning av innkalling – fastsetting av stemmeberettigede 2](#_Toc158886720)

[1.2 Godkjenning av saksliste 2](#_Toc158886721)

[1.3 Valg av dirigent og referent 2](#_Toc158886722)

[1.4 Valg av to til å underskrive protokoll 2](#_Toc158886723)

[2. Årsberetninger Alta IF Fotball 2023 3](#_Toc158886724)

[2.1. Styrets beretning 3](#_Toc158886725)

[2.2. A-lag Herrer 4](#_Toc158886726)

[2.3. Alta 2 / Rekrutt 2023 6](#_Toc158886727)

[2.4. Alta IF Kvinner 2023 7](#_Toc158886728)

[2.5. Barn og unge 9](#_Toc158886729)

[2.6. Altaturneringen i fotball 12](#_Toc158886730)

[3. Innkomne saker 14](#_Toc158886731)

[4. Økonomi 2023 15](#_Toc158886732)

[4.1. Resultatregnskap per 31.12.23 15](#_Toc158886733)

[5. Budsjett 2024 20](#_Toc158886734)

[6. Valg 21](#_Toc158886735)

[6.1 Valg av styre 21](#_Toc158886736)

[6.2 Valg av valgkomite 21](#_Toc158886737)

# Konstituering

## Godkjenning av innkalling – fastsetting av stemmeberettigede

## Godkjenning av saksliste

## Valg av dirigent og referent

## Valg av to til å underskrive protokoll

# Årsberetninger Alta IF Fotball 2023

## Styrets beretning

**Styrets sammensetning**

Leder: Jøran Arnesen

Styremedlemmer: Kurt Ek, Cecilia Johansen, Jill-Bente Hammervoll, Tore Mannsverk

Varamedlemmer: Ole-Marius Thomassen, Kaisa Sundstrøm

**Styrets arbeid**

Styret har i løpet av 2023 hatt 10 styremøter og behandlet 47 saker. Styrets prioriterte områder har vært økonomi med fokus på markedsarbeid og kostnadskontroll, sportslig utvikling og inntektsbringende tiltak.

Styret har hatt et godt og nært samarbeid med administrasjonen i fotball. For å følge opp klubbens strategier var det nødvendig å øke de administrative ressursene, og vi ansatte derfor ny administrerende leder/ markedssjef. Vår pressede økonomi fikk en positiv vending i juli når vi solgte Jonathan Vonheim Norbye til den Tyske klubben RB Leipzig. Salget er en stor milepæl for oss i Alta If og gir ny motivasjon for den jobben alle gjør i klubben for utvikling og toppfotballen vår. Det økonomiske løftet gir oss muligheten til å fortsette arbeidet og ta nye steg for utvikling med økonomisk bærekraft som en av målene.

Prosjektet “Utvikling lengst Nord” har fått støtte av samfunnsløftet over tre år med oppstart i 2022. På grunn av dette er det brukt betydelige administrative og sportslige ressurser på å reise rundt å besøke klubber i resten av fylket sammen med fotballkretsen. Blant annet var vi involvert i 13 fotballskoler i 2023, som ble en stor suksess, hvor vår egen ble kåret til beste Tine fotballskole i Finnmark. Vi anser dette prosjektet som et svært viktig arbeid for omdømmebyggingen til Alta IF Fotball, og håper og tror at dette vil styrke attraktiviteten vår for unge ambisiøse spillere.

Vi har blitt kvalitetsklubb i 2023 etter mange års arbeid. Klubbhåndboka som er publisert på våre nettsider vil bli et viktig verktøy for oss fremover. Vi må jobbe videre med å engasjere flere frivillige til sentrale oppgaver i klubben, det vil styrke oss som klubb.

De sportslige utvalgene (topp, bredde og jenter/damer) gjennomfører møter jevnlig, der også styret er representert.

Anleggsutvikling er viktig for fotballgruppa og vi har en fast representant fra styret med i anleggsutvalget. Vi henviser til årsmøtet til Alta IF der status for arbeidet og videre planer legges fram.

Per 31.12.2023 endte vi opp med et økonomisk resultat vesentlig høyere enn budsjettert. Det skyldes salget av Jonathan Vonheim Norbye. Vi må fortsette å jobbe hardt for bærekraftig økonomi tilpasset vår aktivitet.

Vi ser fram til et nytt og aktivt år i 2024!

På vegne av styret,
Jøran Arnesen
Styreleder

## A-lag Herrer

We continued the work from the first year, again replacing experienced players with new and younger players our own ranks as well as from outside. Into the team came players like Jonathan Vonheim Norbye, Trym Suhr-Stamnes, Noah Skum, Gabriel Olsen, Joakim Andersen, Kasper Harjo, Magnus Opgård and Kristian Holsbø. We therefore had a very young teams in a league that is quite demanding, so our young players had to take important roles in the team and take a lot of responsibility.

*Vs Strømsgodset 2023 Vs Brattvåg 2021*

 

*7 players u/25 1 player u/25
6 players u/21 0 players u/21*

Here, we must especially highlight Jonathan Vonheim Norbye, a sixteen-year-old who started the games in the first half of the season, until he made a transfer to RB Leipzig, a top club from the German Bundesliga.

At the beginning of the season, we face again the same problems in away games, while we were very good in the matches at home in SmartDok Arena. As we mentioned, we knew that it would be difficult until the players get used to the level, playing together and the playing style. For many, this was their first season playing at this level so we were expecting that it would be tough in the start, and then later as the season went we improved a lot in the second part of the season. Number of goals for and against first and second half of the season.

**

The group that we are putting together now is a group that we want to keep together and develop as a team in the coming seasons, and build the foundations so that in the following seasons there we will be a team who will be ready to fight for first place.

***Støtteapparat 2023:***

Hovedtrener: Mate Dujilo

Assistenttrenere: Tor Oskar Thomassen, Roger Hammari, Ole Marcus Balto

Sportslig koordinator: André Drogset Dønjar

Oppmann: Arvid Nilsen

 *Med vennlig hilsen,*

*Mate Dujilo*

*Hovedtrener*

## Alta 2 / Rekrutt 2023

Vårt rekruttlag har som målsetting å være den beste utviklingsarenaen i Finnmark for unge spillere på herresiden. Troppen er ung og talentfull, hovedsakelig bestående av spillere i junioralder (16-19år). Året 2023 gikk som et normalår med treningskamper og turneringer gjennom vinteren før seriespill i 4.divisjon fra april til oktober.

I G19 NM møtte vi Tromsø IL og etter en god kamp med 1-1 etter ordinær tid og ekstraomganger ble det dessverre tap etter straffespark. Vi hvor vi slapp inn to cornermål og tapte 2-1.

I 4.divisjon ble det spilt totalt 18 kamper. Vi endte på 3.plass i en tett og jevn topp 3, der Kirkenes dro det lengste strået med 44 poeng, etterfulgt av Bossekop med 42, og oss med 40 poeng. Totalt gjennom sesongen ble det 13 seire, 1 uavgjort og 4 tap. Målforskjell – 88-31 (nesten 20 mål bedre målforskjell enn fjoråret som endte med 2.plass). Tapene kom mot Porsanger, Sørøy/Glimt og to tap mot Kirkenes som da ble utslagsgivende.

Vi jobbet mye med å utvikle uforutsigbarhet i angrep, kynisme rundt boksene og kontringsspill. Vi har bygd videre på spillet fra fjoråret, samt mye av spillestilsgrunnlaget som er lagt av Mate Duilo gjennom de 6 foregående år før det. Med mange like tanker rundt spillestil mellom Hovedtrener A-lag og Rekrutt blir det forutsigbart for spillerne og skaper gode vilkår for utvikling.

Vi fikk også opp en ny debutant a-laget i keeperen Sindri Huxley Arnason

Magnus Opgård ble mestscorende spiller for oss i 4.divisjon med 19 scoringer, etterfulgt av Nazar Martynenko med 11 mål og Gabriel Åkesson med 9 mål.

G18 var en tur i Gøteborg i juli. Der ble det B-sluttspill hvor man kom seg til semifinale der det endte med tap etter straffesparkkonkurranse. God tur som var godt organisert av foreldre rundt laget. Slike eksempler som vi i klubben kan være meget stolt av! Som trener kunne jeg legge fokus på spillerne og fotballen.

**Støtteapparat**:

Lagleder: Jøran Arnesen

Assistenttrener: Thomas Søvik Johnsen

Assistenttrener: Jan Arve Ellingsen

Hovedtrener: Ole Marcus Balto

*Med vennlig hilsen,*

*André Drogset Dønjar / Sportslig koordinator*

## Alta IF Kvinner 2023

Etter mange års samarbeid med BUL for en felles satsning på damelag i 3. divisjon Troms og Finnmark, besluttet Alta IF å ha denne satsningen i egen klubb for sesongen 2023. Det ble etablert en ressursgruppe for denne satsningen, bestående av personer som var villig til å bidra med å få på plass et godt og varig opplegg for jente- og damefotballen i klubben vår - Jenteløftet. I det lå målsettinger for organisering, økonomi og sportslig tilbud. Ressursgruppa har bestått av Lise Lotte Lund Martnes (hovedtrener), Frank Rune Isaksen (ass. Trener/SoMe-ansvarlig/marked), Aina Hindenes (ass. trener), Irene Pettersen (spillende ass. trener), Therese Vollan Kristensen (spillende ass. trener), Jill Bente Hammervoll (ass. trener), Toril Ek (ass. trener), Andreas Taksgård (ass. trener og hovedansvar for 4. divisjon damer) og Nils Eirik Toft (marked/økonomi).

Jenteløftet ble forankret i fotballstyret i februar 2023. Samtlige i ressursgruppa har bidratt i aktivitetene i 2023, herunder også å sørge for at damelagene var tilnærmet selvfinansiert mhp. å skaffe inntekter i form av samarbeidsavtaler, dugnader og andre tiltak.

For å få til en satsning som favnet både topp og bredde har Alta IF har i 2023 hatt damelag i 3 divisjon Troms/Finnmark og i 4 div. Finnmark. Vi har brukt mye tid på struktur og rammer for trening og kamp, der hovedfokus har vært spillerutvikling og treningskultur. Vi har prøvd å legge til rette for individuell utvikling, samtidig som vi har jobbet med utvikling av laget. Damelaget består av mange unge spillere, samt noen eldre og rutinerte. Spillerne har ulike ambisjoner, og det krever derfor mye for å kunne gi den enkelte ett godt tilbud ut fra deres egen motivasjon og egne ønsker. Ved å ha ett utviklingsfokus tror vi det har vært mulig å gi de fleste jentene utfordringer som samsvarer med deres ambisjonsnivå.

I 3. divisjon Troms/Finnmark ble laget nr 2. Vi opplever at laget har utviklet seg sportslig, både i angrep og i forsvar, samt at enkeltspillere har tatt steg. Vi har scoret flest mål i divisjonen, noe som viser at gode offensive kvaliteter. Vi har sluppet inn ett mål mer enn serievinneren, noe som er imponerende når man tar hensyn til at vi har spilt 4 helger med doble bortekamper. Vi ser utvikling i forhold til våre mål, og ser at jentene tar steg hele tiden.

Det har vært samarbeid med J17 om 4. divisjon, hvor vi har hatt noen utfordringer med å stille lag til enkelte kamper. Dette må forbedres i 2024.

Vi har også bidratt på jentesiden med trenerforum, fotballskole og jentefotballdagene. Jentefotballdagene samlet over 200 jenter i Finnmarkshallen over to dager. Damelaget og J17 tok grasrottrenerkurs, der de planla og gjennomførte øktene. Vi har fått gode tilbakemeldinger på arrangementet og ser behovet for å kunne arrangere dette flere ganger.

Mange av oss har forsøkt å bidra også på aldersbestemt for å kunne styrke jentesatsningen i klubben. Vi opplever store utfordringer på jentesiden i ungdomsfotballen, der manglende styring, forutsigbarhet og samarbeid mellom og i kull er krevende. For at Alta IF skal kunne fortsette som breddeidrettsklubb må helhetsperspektivet oppover og nedover i aldersklassene komme foran kun fokusering eget lag og resultater. Dette er må løses på ett annet nivå internt i klubben for at ressursgruppa skal kunne jobbe med jenteløftet som det i utgangspunktet var tenkt.  Ressursgruppa vil derfor ha mer fokus rundt damelagene i seniorfotballen for sesongen 2024.

Vi gleder oss til å se dere alle på våre kamper i 2024.

På vegne av Alta IF

Ressursgruppe Alta IF

Nils Eirik Toft

## Barn og unge

Avdelingen Alta IF Fotball - Barn og Unge har hatt følgende personer ansatt i sentrale roller sesongen 2023:

|  |  |
| --- | --- |
| Funksjon | Navn |
| Kontorleder og arrangementsansvarlig (100%) | Birgit Harila |
| Sportslig koordinator (100%) | André Drogset Dønjar |
| Administrerende leder (100%) fra 24. juli  | Preben Einvik |
| Hovedtrener rekrutt (50%) | Ole Marcus Balto |
| Trener G17 / Spillerutvikler (gutter) (20%) | Thomas Søvik |
| Trener Alta IF damer (25%) | Lise-Lotte Lund Martnes |
| Assistenttrener damer (10%) | Frank Rune Isaksen |
| Keepertrener (20%) | Maris Eltermanis  |
| Trener Alta Inter (5%) | Tor Bjørnar Henriksen |
| Spillerutvikler jenter (5%) | Therese Vollan Kristensen |

 **Generelt om 2023**

Det har endelig vært et normalår for aldersbestemt fotball i Alta IF, så det har vært mye god fotballaktivitet med deltakelse på en rekke turneringer for alle årsklasser og seriespill i de eldste barneklassene og ungdomsklassene.

Vi har sett en bedring i rekrutteringen i barneidretten og mange engasjerte foreldre ser ut til å komme til, hvilket er gledelig!
Vi må fortsette å se på hvordan vi kan fortsette å bedre rekrutteringen av barn og unge inn i Alta IF, beholde de lenger og tilby gode utviklingsmuligheter.

**Sportslig utvalg BU**

Sportslig utvalg er fortsatt en viktig brikke i å sette retning for hvor klubben skal med arbeidet i aldersbestemt fotball og fungerer til daglig som et rådgivende organ, hovedsakelig for Sportslig Koordinator. De fleste i utvalget er på feltet daglig og kjenner på utfordringer og gleder rundt det å være trener i barne- og ungdomsfotballen.

***SU BU Jenter:***

Medlem: Irene Pettersen

Medlem: Stine Johansen

Medlem: Stian Lund-Lyngmo

Medlem: Therese Vollan Kristensen

***SU BU Gutter:***
Medlem: Jøran Arnesen
Medlem: Tor Eirik Nome
Medlem: Anders Abrahamsen

**Ansatte trenerne aldersbestemt avdeling**

Thomas Søvik Johnsen har jobbet som trener på G17 og spillerutvikler på guttesiden og vært sentral i å følge opp enkeltspillere og å se til at samarbeidet mellom de eldste lagene på guttesiden fungerer så godt som mulig. Han har også hatt en sentral trenerrolle rundt vårt Rekruttlag på herresiden denne sesongen.

Maris Eltermanis jobber fortsatt som keepertrener, og jobber på samme måte som tidligere opp mot våre aldersbestemte lag. Therese Vollan Kristensen har bidratt som spillerutvikler på jentesiden og gitt ekstra oppfølging der.

**Alta Fotballakademi**

Før jul kom vi i gang med konseptet Alta Fotballakademi, en videreutvikling av den tidligere fotballfritidsordningen. Dette er et ekstra fotballaktivitetstilbud som stiller enda litt større krav til spillernes interesse, motivasjon og holdninger. Alle 60 plasser ble fylt opp, så det er et populært tilbud for aldersgruppa 8-12 år hver onsdag (følger skoleruta). Vi har fått på plass flere godt kvalifiserte og dyktige instruktører, og bruker også arenaen for utvikling av nye instruktører og trenerressurser i klubben. Det er fortsatt til tider sårbart mtp antall instruktører da det er en utfordring å rekruttere instruktører på permanent basis til dette tidspunktet på dagen (14:00-16:00). Vi har målsetting om å videreutvikle konseptet videre til både å bli et helårstilbud samt utvide antall dager med aktivitet per uke

 **Alta Inter**

Alta IF inter har hatt et rikt og hektisk år med store turnover og mange nye flyktninger og andre. Vi har deltatt med våre spillere på turneringa i Burfjord på et privat lag med en av våre hjelpere fra Rafsbotn, Sander Rye Johansen. Vi hadde også to lag med i «søppelturneringa» til BUL før jul. Vi har trent i Finnmarkshallen det siste året, noe som har gitt oss mer vind i seilene og mer plass til å jobbe litt fotball. Vi har dessverre bare en trening i uka, og nå senest på kvelden. Svært få av mine har bil, så det blir seint og kaldt å gå eller ta buss f.eks hjem til Kronstad kl 2315. med skole dagen etter. Etter at treningstiden ble flyttet til kl 22- 23 har jeg et frafall på ca 30%. Det er da begrenset hva jeg/vi får til av fotballutvikling. Det blir da mye spill men en del stopp hvor instruksjoner kommer kollektivt ift posisjoner. Spillerne mine blir bedre og bedre til å komme presis og gi beskjed når de ikke kan komme. Samtidig, og denne vinteren har jeg fått 2 spillere inn i 5 divisjonslaget vårt. 3 spillere til Rafsbotn IL og så langt 4 spillere til Sørøy Glimt. Mange av dem møter likevel på «inter» treningene i tillegg. Vi har en flott treningsgruppe som det er en glede å få jobbe med. En stor takk til Alta IF. Klubben med et stort hjerte. Vi har en god del sterke følelser, men også mye positivitet og glede!

Jeg jobber alene med denne gruppa, og det blir en god del ekstra innimellom som oppfølging til andre lag, telefoner, meldinger, beskjeder og motivering, fikse utstyr, jobbe for bedre treningstider, og vaske vester mv.

Tor Bjørnar Henriksen

**Alta IF TF**

Vi har vært gjennom et rolig år i 2023.

For første gang siden oppstart i 2012 ble det ikke tur til Landsturneringen for tilrettelagt handball/fotball i 2023, men det er meningen vi skal til Bodø i september for årets turnering!

Ellers har vi klart å få noen nye spillere til laget vårt slik at det har vært opptil 15 spillere på treningene - så det har vært positivt.

Laget har deltatt på lokale turneringer i Alta, deriblant Altaturneringen i fotball i august. For året som kommer håper vi å komme oss ut fra Alta for å delta i 1- 2 turneringer utenom Alta for å få opp interessen for tilrettelagt fotball.

Vi har fortsatt meget godt samarbeid med tilrettelagt handball i Alta som foregår i regi av BUL.

For laget - vennlig hilsen,

Terje Bakken

**Sportslig**

Vi ble kretsmestere i G17, J15 og J13. Vi har hatt spillere på nasjonale tiltak. På guttesiden har Jonathan Vonheim Norbye og Teo Emanuel Hindenes Ingilæ representert Norge på G16-landslaget. I tillegg har vi på jentesiden hatt flere jenter fra 2009 og 2010-kullene på regionstiltak.

Vi har arrangert våre egne turneringer også i år. I Kivijervi Cup hadde vi 96 påmeldte lag fra 14 ulike klubber, mens i Altaposten Cup hadde vi 80 påmeldte lag fra 10 ulike klubber. Det er gledelig å se en økning i antall lag på ca 20 i begge turneringene fra fjoråret.

Vi har deltatt på en rekke turneringer både lokalt, regionalt og utenlands (Piteå og Gothia), i henhold til sportsplanen og turneringskalenderen. Vi evaluerer fortløpende hvilke turneringer vi skal være med på, både for å gi et sportslig og sosialt godt tilbud til våre spillere, men også for at Alta IF som flaggskip i Finnmark skal være representert på mange steder i Finnmark og Nord-Troms.

Gjennom året har vi hatt mange trenere på ulike trenerkurs fra grasrottrenerkurs til UEFA B, samt to i klubben på Trenerveilederkurs (hhv Jill Bente Hammervoll og undertegnede). Med to trenerveiledere i klubben har vi troen på en enda bedre oppfølging av trenere vi allerede har i klubben samt utdanning av nye trenere i tiden fremover.

Vi opplever et sterkt engasjement for fotballen i klubben, stort sett med positivt fortegn men også til tider at det kan bikke over til det negative, så vi vil jobbe videre med å følge opp våre lag, trenere og spillere i enda større grad for å kanalisere denne energien positivt og inn på det sporet som er i tråd med klubbens strategi, verdier og sportsplan. Vi er trygge på at de investeringene som gjøres i form av administrativt ansatte ressurser og kursing/utdanning av både trenerveiledere og av våre trenere vil ha positiv effekt på dette.

Med vennlig hilsen,

André Drogset Dønjar / Sportslig koordinator

## Altaturneringen i fotball

Etter en avlysning og en delvis gjennomført turnering med mange restriksjoner var de aller fleste klar for Altaturnering igjen. Både vi som arrangør og deltakende klubber.
Vi endte opp med totalt 308 påmeldte lag, 769 spilte kamper, rundt 800 som overnattet på skoler og 70 campingvogner og telt. Dette må vi si oss fornøyd med etter to år med nedstenging, restriksjoner og en del nedgang i påmeldte lag i seriespill.
**Altaturneringen 2023**

Arrangementet kan oppsummeres som en stor suksess!
Både vi som arrangør og deltakende klubber er svært fornøyde med gjennomføringen, selv om det er ting å både jobbe videre med og ta tak i. Vi endte opp med totalt 364 påmeldte lag, rundt 1250 som overnattet på skoler og 110 campingvogner og 60 telt.

**Økonomi:** Altaturneringen er fotballgruppa og en av Alta IF’s største inntektskilder og viktig for aktiviteten i gruppa. Omsetningen endte på 2.843.798,- mot 2.385.000 i budsjett.
Dette er 458.798,- over budsjett. Resultatet ble et overskudd på 874.083,- Det var budsjettert med et overskudd på 787.593,-.
Vi tror været har hatt en positiv innvirkning på overskuddet.

**Overnatting og mattilbud**: Det ble benyttet 7 skoler og gitt tilbud om camping for telt og campingvogner. Dette ble gjennomført på en god måte. Vi benyttet oss for første gang av kantina på Alta VGS til matservering da kantina på AUSK er for liten til så mange deltakere.
Vi gikk i 2022 tilbake til å ha campingvogner utenfor skolene igjen og har valgt å fortsette med dette. Når det er fult utenfor skolene ønsker vi å ha mulighet for å samle opp campingvognene utenfor Altagård eller Kronstad Vel slik at vi kan ha dette tilbudet til de som ønsker det. Vi har til nå tilbudt strøm til de som har booket teltplass, dette utgår fra 2024 da det blir for høye kostander og mye jobb. Teltprisen er derfor redusert i påmeldingen 2024.

Mattelt, kiosker på Idrettsparken og i Finnmarkshallen gir største delen av salgsinntektene under turneringen. Vi lagde en ekstra kiosk på løpebanen for å avlaste de andre noe og for å ha et tilbud i nærheten av hoppeslottene og annen aktivitet. Denne er en suksess, men ønsker er å få denne i en lukket brakke/vogn i stedet for i et telt. Dette er selvfølgelig et kostnadsspørsmål.

Produksjonen foregår i kafebygget på idrettsparken. Dette bygget brukes ikke lengere til kiosk og kan under tvil brukes til produksjon. Det er vanskelig å få rene soner og holde de rene. Her burde man se på alternative løsninger. Alternativt stenge det for all annen trafikk under produksjon.

**Parkering:**
Her er det dessverre store utfordringer som vi må jobbe med.
Vi har hatt mye folk på vakt under turneringen, men opplevde på et tidspunkt at vi måtte stenge innkjøring til Idrettsparken. Da det i år var mer aktivitet på AIP en normalt vil vi nok i årene fremover ikke ha like stor utfordring. Men det må jobbes med alternative parkeringsmuligheter, kollektivtransport etc.

**Underholdning:**
Vi skulle arrangere et show lørdag kl 12, men grunnet ekstremt regnvær ble det avlyst (10min før start) planen videreføres til neste år. Vi gjennomførte en «miniutgave» av opplegget på søndag, med Tanja Lund-Lyngmo som vert.
Gratis hoppeslott er fortsatt suksess, så det fortsetter vi med. Vi arrangerte diskotek og antall besøkende var over all forventning og barna var fornøyde. Dette må i 2024 flytte til alternativ arena da Altahallen er under renovering.

**Stjerneaktivitet:**
Vi har fått en del midler til gjennomføring av aktivitet for stjerneklassen (tilrettelagt fotball). I den forbindelse har vi tilbudt gratis påmelding i denne klassen for alle lag. VI har også begynt på et samarbeidslag (Alta IF Finnmarku) som vi ønsker å jobbe videre med.
Dette prosjektet blir i 2024 videreført i samarbeid med Musikk og mestring/Tanja Lund-Lyngmo.
Vi opplever mye positiv tilbakemelding på dette tiltaket og håper og tror på bedre oppslutning i årene fremover. Her er også mange muligheter for samarbeid og for å kunnes søke midler for utvikling gjennom Altaturneringsprosjektet.

**Dugnad**:
Vi som de fleste andre har ikke nok dugnadskapasitet i klubben og må leie inn en del tjenester. Vi har i klubben innført nytt medlemssystem som benyttes for dugnadsplanlegging. Vi erfarte her, på den harde måten at lister må gjennomgås og «vaskes» før valg/tildeling av vakter. Vi hadde store utfordringer med å få nok dugnadsfolk og har brukt mye midler på å betale innleid hjelp i siste liten. For framtiden burde de andre klubbene i byen kunne være samarbeidspartnere på diverse arenaer, skoler og evt camping.

Det har vært forsøkt å komme i kontakt med bla pensjonistforeningen grupper i forsøk på å nå flere personer uten hell.

Etter turneringen var det satt av god tid til evaluering for å danne et godt grunnlag for videre jobb med utvikling av turneringen. Det ble for min del siste turneringen og jeg ønsker med dette å takke for meg. Jeg er utrolig heldig som har fått vært med på denne reisen og blitt kjent med så mange flotte og engasjerte mennesker. Jeg har møtt et næringsliv og frivillige som har imponert meg stort og jeg gleder meg til å følge med på fortsettelsen.
Takk for meg og lykke til med framtiden og Altaturneringen 2024 😊

Med vennlig hilsen
Sanna Kivijervi
(Avtroppende) turneringsleder Altaturneringen i fotball

# Innkomne saker

# Økonomi 2023

## Resultatregnskap per 31.12.23







****

Alta, 19.02.2024

--------------------------------- ----------------------------------- -----------------------------------

Jøran Arnesen Kurt Ek Ole-Marius Thomassen

**Styreleder Nestleder Styremedlem**

--------------------------------- -------------------------------------

Carsten Rolland Tore Mannsverk

**Styremedlem Styremedlem**

# Budsjett 2024



# Valg

## 6.1 Valg av styre

## 6.2 Valg av valgkomite